Taydrt n uswingm

Tga Taydrt n uswingm yat tmzgunt n taydrt n uswingm, n umara d umdyaz Lmsɛudi Muḥmmad s tutlayt tamaziɣt, tg zɣ tiẓṛigin n tzlɣa n tirra n imaratn s tmaziɣt. iffaɣ d usnflul asklan ad ɣ usggʷas n 2019.

Tga tmzgunt ad asnflul asklan wis sin dar umara, ig udlis n tmzgunt amṛwaṣu, isman udlis 90 n talɣa, ma ittggan 45 n tnfult, ilin t gis snat tmzgunin n wazzann, ttyarant s uskkil n tfinaɣ d uskkil n tlatinit.

Tawlaft n udmawn n udlis tẓli tnt tzlɣa n tirra n imaratn s tmaziɣt, tg i udm amzwaru aklu umlil ɣ llan kṛaḍ ijjign n tafukt, d yan ugḍiḍ, yili f udm amzwaru n udlis assaɣ n umara d tamatart n tzlɣa n tirra, ittyura fllas uzwl n tmzgunt s uskkil n tfinaɣ d uskkil alatini. ɣ udm wis sin, iṭṭf aklu azggʷaɣ, tili fllas tawlaft n umara, d twwuriwin nns tisnflulin, ili gis ula atig n udlis igan 30 n drhm.taydrt n uswingm | ALMOUGGAR.COM

 Asktur n udlis 
 Talɣa 1: assaɣ n umara, d assaɣ n tzlɣa n tirra, d uzwl n tamzgunt, awd dépôt légal. d isbn, d usggʷas n usufɣ 2019. d tadrawt lli t id issufɣn.
 Talɣa 3: iga  gis umara tarzzift i sin wazzann mi irzzf timzgunin.
 Zɣ talɣa 4 ar talɣa 5: yura gisn t umara tamzwarut n udlis, isawl gis f tẓuṛi d tskla n umzgun d watig dars illan ɣ tɣrma n ufgan, ifk yat tannayt f iẓuṛan n umzgun ɣ wakal n tmazɣa.
 Zɣ talɣa 6 ar 24: yura gisn t umara  yat tmzgunt n umẓyan ilan azwl n « tamdlut n twwargit » tamzgunt ad trur taɣḍft n umẓyan s tzdugi, ḥma ad issann atig n tudrt d watig n tzdgi  gis illan, ɣ ugns n iḍṛiṣn n tmzgunt llan kra n izlan n wazzan.
 Zɣ 25 ar 45: tamzgunt tis snat, tla azwl n « masin dtgmumt mafimal », isawln f yan uḥnjar amẓyan lli mi yiws mafimal allig iḥlm tiɣri lliɣ tt inn ikka ur iḥml tinml d islmadn nns, d ngr iḍṛiṣn n tmzgunt ann, llan kra izlan n umẓyan.

Snat tmzgunin ad fkan t i tskla tamaziɣt (taskla n umẓyan) yat tɣarast tamaynut ɣ tirra, ira zɣ gisnt umara ad iml i wazzan amaziɣ tannayt nns f tzdgi d tɣri, irarn as taɣḍft f kra n iskkinn lli ur ssnn illan addur.Taydrt n uswingm - Mohamed El-Masoudy - Google Livres

 Amara 
vignette|Tawlaft n umara mass Lmsɛudi MuḥmmadAmara Lmsɛudi Muḥmmad, ilul ɣ usggʷas n 1991 ɣ tmnaḍt n tmzgadiwin tasga n cicawa, g udwwaṛ n umdiɣr, iɣra tasusyulujit ɣ tsdawit g ugadir, ifk anzgum nns i tussna tamaziɣt d tutlayt nns, yara kigan n idlisn, yumẓn mnnawt tsmɣurin tinamurin, zɣ gisn tamzgunt n « taydrt n uswingm », lli yumẓn tasmɣurt n tskla tamaziɣt n usinag agldan n tussna tamaziɣt, ɣ usggʷas n 2020, ɣ anaw n tskla n umẓyan.Mohamed El-Masoudy | Open Library

 Imikk ɣ tmzgunin lli illan ɣ udlis 
Ɣr imikk g yat tmzgunt zɣ tmzgunin lli illan ɣ usnflul ad amaziɣ Taydrt n uswingm:taydrt n uswingm | Imaal

Tamdlut n twwargit:

Adɣar:

Tamṣṛit tamẓẓyant, ɣ tlla tggurt tacmlalt, zund iɣ tga  tiflut n yan umaḍal ur igin tadduyt nnɣ iggi n wakal. D

D snat  tmawayin timẓẓyanin ar d zɣ gisn  ttaggʷan udmawn n imudar tikklit ar tayyaḍ.

Tawlaft n umzgun s ddikur nns d imassn d tɣawsiwin gis itrsn, kullu mayan ifka udm n yat tmazirt tamaziɣt ɣ tddr yat tfruxt tamaziɣt tabudrart yaqqran ɣ tinml tifawt idrusn, zund tifawt n utwan, ɣ tuẓẓumt  n tmṣṛit ann tlla  yat  tgrtilt n waẓẓmay iɣzzifn, sswan  fllas kra n imssa uẓṭṭa, trsn fllasn kigan n urarn .

Ɣ tduli  ttyagaln  kra n itran fawnin.

F tariwin ann n tmṣṛit, ttyagaln kigan n ihdumn n taḍu, d win lkttan iḍnin, wid inttln  aṣmmiḍ ɣ tgrst. ɣ tama n tgrtilt n waẓẓmay ittrs yan ifrssi ɣ llan kra n ifckan n itqqi, ilin f iggi n imssa urarn. aklu n tariwin iga imɣdiddi ifssusn.

Akud:  tadggʷat .

Udmawn: 

 Tanirt . 
 Tarakal .
 Tarabbut n uẓwan .
 Timɣrit tawssart .

 Yunf usntl 
Asddi amzwaru

Asanay amzwaru.

Tawssart, tggiwr  ɣ  yat  tawẓut:

Tddr yat tafruxt tamẓẓyant, tga  s wassaɣ Tanirt. tamẓẓyant ad  tddr f iggi n yat  tmdlut  ilan  ikʷlan zund  win  taslit  n unẓaṛ.

Tkcm d Tanirt tamẓẓyant  s ugʷns n tmṣṛit, tlsa timlsit nns tamaziɣt tazaykut, ar ttakʷi ɣ tuẓẓumt n tmṣṛit  tftu s iggi n tgrtilt  lli f  llan kigan n urarn,tggawr iggi n tgrtilt ar tturar.

Tawssart: Tanirt tḥml bahra iḍṣ, iɣ tfta s tinml  tili mnid  n tslmadt nns ar ttwarga mqqar d tssuki  alln nns, tawwargit  n uzal.  d zikk iɣ di tnkr  ar tsawal  d urarn nns akud ggutn, ar asn ttalls i twwargiwin lli  tẓṛa ɣ iḍṣ nns , tawwargit  ifulkin  immimn.
Tanirt  ar  bahra tturar s tugtt n urarn....Taydrt N Uswingm | PDF (scribd.com)

 Ɣṛ uggar 

 Idlisn yaḍnin n umara Lmsɛudi Muḥmmad 

 Adlis n tmdyazin - Amwan n wawal - iffɣ d ɣ usggʷas n 2013, yumẓ tasmɣurt n tbadut tis snat n usnflul n tskla n iɛrrimn. isman kigan n tmdyazin isawaln f kṛaḍ wantimn : tamagit - tudrt - tayri.
 Adlis n tullisin timaziɣin igzzuln - Ixf n ungi - d iffɣ nn ɣ usggʷas n 2021, issufɣ t id usinag agldan n tussna tamaziɣt, isman 18 n tullist tamaziɣt bḍant awal f kigan n untimn imaynutn.
 adlis n tullisin s tmaziɣt - tiɣzi d turrut - iga zɣ tẓṛigin n usinag agldan n tussna tamaziɣt g lmɣrib.
 adlis n umdyaz s tmaziɣt ( tuntulin n wayyur ) iga zɣ tẓṛigin n usinag agldan n tussna tamaziɣt lmɣrib.
 adlis n usuɣl - amucc asggan- n umara amriki idgaṛ alan bu, iga zɣ tẓṛigin n usinag agldan n tussna tamaziɣt lmɣrib, ammas n usuɣl d uzmmem.
tismɣurin tinamurin lli yumẓ umara «lmsɛudi muḥmmad» 
 yumẓ tasmɣurt n tbadut 2m tv ɣ usggʷas n 2012, ɣ tskla n iɛrrimn. s udlis n umdyaz ‘amwan nwawal'.

 yumẓ tasmɣurt n tussna tamaziɣt n usinag agldan n tussna tamaziɣt asggʷas n 2020 . s tmzgunt n wazzan ‘taydrt n uswingm’.

 yumẓ tasmɣurt n tzlɣa n tirra n imaratn s tmaziɣt asggʷas n 2019 . s tmzgunt n wazzan ‘taydrt n uswingm’.

 yumẓ tasmɣurt n takadimit tagldan n lmɣrib g uḍṛiṣ ittyuran s tmaziɣt g wikibidya taclḥit asggʷas n 2022.

 Izdayn n bṛṛa 

 Taydrt n uswingm ɣ usml n imaal [Kcm s usml n imaal]
Taggayt:Taskla tamaziɣt
Taggayt:Idlisn s tmaziɣt

 Tisaɣulin